Source: http://tampere.cloudnc.fi/fi-FI/Toimielimet/Tampereen_kaupunkiseudun_joukkoliikennelautakunta/Kokous_20122018/Valtionavustuksen_hakeminen_joukkoliiken(67734)
Timestamp: 2019-01-18 01:05:07+00:00

Document:
Valtionavustuksen hakeminen joukkoliikenteen digitalisaation ja palveluistumisen edistämiseksi | Tampere esityslistat ja pöytäkirjat
Kokous 20.12.2018
Valtionavustuksen hakeminen joukkoliikenteen digitalisaation ja palveluistumisen edistämiseksi
Tampereen kaupunkiseudun joukkoliikennelautakunta, kokous 20.12.2018
§ 95 Valtionavustuksen hakeminen joukkoliikenteen digitalisaation ja palveluistumisen edistämiseksi
TRE:8031/02.04.01/2018
Tietohallintokoordinaattori Janne Lindberg, puh. 050 382 6463, etunimi.sukunimi@tampere.fi
Liikennevirasto käynnistää joukkoliikenteen digitalisaation ja liikenteen palveluistumisen edistämiseksi kehittämisrahoituksen suurille kaupunkiseuduille. Parlamentaarinen liikenneverkon rahoitusta arvioiva työryhmä esitti liikenteen päästövähennyksiin liittyen kaupunkiseutujen julkisen henkilöliikenteen kehittämiseksi lisärahoitusta suurille kaupunkiseuduille. Valtion talousarviossa vuodelle 2018 on esitetty energia- ja ilmastotavoitteiden edistämiseksi suurten kaupunkiseutujen joukkoliikenteen kehittämistä digitalisaation ja liikenteen palveluistumisen edistämiseksi 3,5 miljoonaa euroa. Rahoitus on kolmivuotinen siirtomääräraha.
Liikennevirasto on käynnistänyt suurille kaupunkiseuduille suunnatun tukihaun 16.11.2018. Tukea voivat hakea Helsingin, Tampereen, Turun ja Oulun kaupunkiseudut. Hakemus tulee jättää 31.12.2018 mennessä. Hankkeita voidaan tehdä ja avustusta hakea yhteistyössä useamman toimivaltaisen viranomaisen toimesta ja yhteishankkeet sekä -hakemukset ovat suositeltavia. Hakija voi tehdä useamman hakemuksen tai olla mukana useammassa yhteishakemuksessa. Hakemuksia toivotaan erityisesti lippu- ja maksujärjestelmien kehittämiseen, liikenteen automaatioon ja liikenne palveluna - hankkeisiin.
Liikennevirasto myöntää suurille kaupunkiseuduille joukkoliikenteen valtionavustusta valtion talousarviomomentin 31.30.63.09 mukaisesti. Avustusta voidaan myöntää voimassa olevan valtionavustusasetuksen mukaisesti enintään 50 prosenttia hyväksyttävistä kustannuksista.
Suurten kaupunkiseutujen kesken on neuvoteltu yhteistyöstä lähimaksun (EMV) käyttöönottamiseksi kaupunkiseutujen joukkoliikenteessä. Lähimaksaminen helpottaa joukkoliikenteen käyttöä monille eri matkustajaryhmille, kuten satunnaisille käyttäjille ja turisteille. Samalla rakennetaan alkua lippu- ja maksujärjestelmän tunnistepohjaisuudelle. Yhteistyö toteutetaan joukkoliikenneviranomaisten omistaman TVV lippu- ja maksujärjestelmä Oy:n koordinoimana.
Yhteisen lähimaksamisen hankkeen lisäksi Tampereen kaupunki tulee hakemaan tukea omalla hakemuksellaan muihin hankehaun mukaisiin kehittämishankkeisiin.
Juha-Pekka Häyrynen, Suunnittelupäällikkö
Suurten kaupunkien joukkoliikennetukea haetaan yhteistyössä suurten kaupunkiseutujen kanssa lähimaksamisen kehittämishankkeeseen sekä Tampereen kaupunkiseudun omiin hankehaun mukaisiin kehittämishankkeisiin.
Joukkoliikennejohtaja Mika Periviita ilmoitti esteellisyytenstä hallitusjäsenyytensä perusteella (hallintolaki § 28 1. mom. kohta 5) ja poistui kokouksesta asian käsittelyn ajaksi.
§ 91 Kokouksen laillisuus ja päätösvaltaisuus
§ 92 Pöytäkirjan tarkastus
§ 93 Tampereen kaupunkiseudun joukkoliikennelautakunnan vuoden 2019 palvelu- ja vuosisuunnitelma
§ 94 Joukkoliikenteen palvelutaso talvikaudella 2018-19 - Linjat 31 ja 115
§ 96 Viranhaltijoiden päätösten otto-oikeus
§ 97 Ajankohtaiset asiat

References: § 95
 § 28

§ 91

§ 92

§ 93

§ 94

§ 96

§ 97